ใครผ่านมาจังหวัดเพชรบุรีขอบอกว่าห้ามพลาดร้านนี้เลยค่ะ เพราะทั้งอร่อย ทั้งราคาถูก ถึงลูกค้าจะเยอะแต่อาหารได้เร็ว 

เมนูที่สั่งวันนี้คือ
1. แกงส้มผักรวมไข่ปลาเรียวเซียว ราคา 200 บาท รสจัดจ้านแซ่บมาก ส่วนใหญ่ร้านอาหารทั่วไปจะทำแกงส้มออกรสหวานนำ แต่ร้านนี้รสชาติครบรสถูกใจเลย 
2. แกงคั่วหัวตาล ราคา 80 บาท อร่อย ข้นด้วยกะทิ กุ้งตัวใหญ่ ลูกตาลที่ใส่มาอ่อน ทานกับข้าวสวยร้อนๆ ลืมอิ่ม
3. ฉู่ฉี่ปลากระบอก ราคา 110 บาท น้ำฉู่ฉี่เข้มข้นด้วยหัวกะทิ รสชาตกลมกล่อมในจานเสิร์ฟปลากระบอกมา 5 ตัว ปลาสดไม่คาว
4. ส้มตำผักหวานกุ้งสด ราคา 65 บาท ผักหวานอ่อนไม่แก่ เคี้ยวมัน รสชาติปรุงมากำลังดีไม่เผ็ด เหมาะกับคนไม่ทานรสจัด
5. หมูคอนโด ราคา 70 บาท เป็นหมูสามชั้นชุบแป้งทอดกรอบ ทอดได้กรอบอร่อยมาก ไม่อมน้ำมันเลย เคี้ยวเพลิน ลืมอ้วนไปเลย 
ค่าเสียหายทั้งหมด 575 บาท

ร้านนี้ตกแต่งร้านด้วยของเก่าเก็บโบราณ น่าถ่ายรูปมาก มาครั้งนี้ได้ขยายร้านออกไปตรงบริเวณจอดรถเดิมเพื่อรับรองลูกค้าอีก ส่วนตอนกลางคืนมีดนตรีโฟร์คซองเหมาะสำหรับนั่งดื่มด้วย ถ้าจะมาที่ร้านมาตามพิกัดไก้เลยค่ะ